
PËR VLERËSIMIN E VEPRIMTARISË SË BANKËS SË SHQIPËRISË PËR VITIN 2013

Kuvendi i Shqipërisë,
- Duke vlerësuar rolin kushtetues të Bankës së Shqipërisë për zbatimin e pavarur të politikës monetare;
- Duke e konsideruar të rëndësishme politikën monetare për zhvillimin ekonomik dhe ruajtjen e stabilitetit financiar të vendit;
- Duke u mbështetur në objektivat vjetorë e afatmesëm, si dhe detyrimet ligjore të institucionit; 
- Duke marrë në konsideratë ndikimin e zhvillimeve ekonomike kombëtare, rajonale e botërore në politikën monetare të ndjekur nga institucioni;
- Duke mbështetur dhe nxitur bashkëpunimin me këtë institucion;
Konstaton se gjatë vitit 2013:
1. Banka e Shqipërisë ka realizuar objektivin e saj kryesor, kushtetues dhe ligjor, ruajtjen e stabilitetit të çmimeve, duke e mbajtur inflacionin brenda objektivit të programuar. 
2. Nëpërmjet ndjekjes dhe zbatimit të një politike monetare të kujdesshme, Banka e Shqipërisë ka ndikuar në ruajtjen e mjedisit ekonomik, frenimin e rënies së rritjes ekonomike përtej kufijve kritikë dhe ruajtjen e stabilitetit makroekonomik e financiar të vendit. 
3. Politika monetare e Bankës së Shqipërisë  është  përcjellë pozitivisht në tregjet financiare, por nuk është reflektuar sa dhe si duhet në ekonominë reale. Ndërsa tregjet financiare kanë qenë likuide, në ekonominë reale është konstatuar rënie e kërkesës për kredi nga bizneset dhe individët, si dhe rënie e ofertës së kreditimit nga sistemi bankar.
Kredia për ekonominë, në fund të vitit 2013, është reduktuar me 1,2 për qind ose 7 miliardë lekë, krahasuar me një vit më parë. Kjo rënie është konstatuar në kreditimin e biznesit dhe, veçanërisht, në kredinë për investime. 
Fleksibiliteti i ndryshimit të normës së interesit ka qenë i kufizuar dhe jo shumë efektiv dhe, me gjithë ndryshimet e bëra, ndikimi në ekonomi ka qenë i papërfillshëm. Kjo edhe pse Banka e Shqipërisë ka miratuar disa ndryshime rregullatore për të stimuluar bankat e nivelit të dytë në drejtim të rritjes së kreditimit, duke i dhënë përparësi sektorit privat. 
4. Banka e Shqipërisë ka marrë disa masa në drejtim të përmirësimit të kuadrit ligjor e rregullator për reduktimin e kredive me probleme, përmirësimin e cilësisë së kreditimit dhe forcimin e rolit mbikëqyrës ndaj sistemit bankar. Por këto masa duket se kanë qenë të pamjaftueshme dhe nuk kanë dhënë efektin e duhur, pasi gjatë vitit 2013 u konstatua një përkeqësim i mëtejshëm i cilësisë dhe standardeve të kreditimit. Kreditë me probleme, në fund të vitit 2013, arritën rreth 23,5 për qind të totalit të kredive. 
5. Sistemi bankar shqiptar mbetet ende i mirëkapitalizuar dhe likuid. Banka e Shqipërisë analizon funksionimin e tij, mbështetur në metodologji me bazë risku dhe përcakton masat përkatëse për të parandaluar goditjet nga rreziqet që e kërcënojnë këtë sistem. 
Nga disa prova të ushtruara nga Fondi Monetar Ndërkombëtar, në bashkëpunim me Bankën e Shqipërisë, në disa banka janë konstatuar mangësi dhe janë dhënë rekomandimet përkatëse në drejtim të rritjes së nivelit të kapitalit, përmirësimit të menaxhimit etj. 
6. Sistemi i pagesave ka funksionuar në përputhje me kuadrin ligjor e rregullator, duke kontribuar në zbatimin me efektivitet të politikës monetare, ruajtjen e stabilitetit financiar dhe të besueshmërisë së publikut në monedhën kombëtare. Kuvendi vlerëson kontributin e Bankës së Shqipërisë në përgatitjen e ligjit për sistemin e pagesave, i cili u miratua gjatë vitit të kaluar. Bazuar në këtë ligj, Banka e Shqipërisë miratoi kuadrin rregullator dhe licencoi operatorin e parë të skemës kombëtare të pagesave me kartë. 
7. Banka e Shqipërisë ka ruajtur stabilitetin e kursit të këmbimit valutor, nëpërmjet aplikimit të një regjimi të luhatshëm të tij.
8. Banka e Shqipërisë ka prodhuar, përpunuar dhe raportuar një sistem të gjerë treguesish statistikorë, siç janë statistikat e mbikëqyrjes bankare, statistikat monetare dhe statistikat e sektorit të jashtëm, si dhe publikon të dhëna të rëndësishme makroekonomike. Ajo është angazhuar në projektin për automatizimin e raportimit statistikor, për të plotësuar kërkesat e përdoruesve brenda vendit dhe për të përafruar sistemin raportues me standardet e BE-së.
9. Banka e Shqipërisë, gjatë vitit 2013, ka qenë një aktor kryesor në arritjen e marrëveshjes 3-vjeçare me FMN-në dhe mbetet një faktor i rëndësishëm gjatë gjithë procesit të zbatimit të saj.
10. Banka e Shqipërisë ka qenë një aktor i rëndësishëm në procesin e integrimit të vendit tonë në BE, nëpërmjet plotësimit të të gjitha detyrimeve të saj ligjore dhe angazhimeve institucionale. 
11. Puna kërkimore e Bankës së Shqipërisë është përqendruar në trajtimin e problematikave të sistemit financiar, përcaktimin e tendencave të ekonomisë shqiptare dhe të ndikimeve që ato kanë në hartimin e politikave ekonomike e monetare. Ajo ka shërbyer si bazë për pasurimin e modeleve makroekonomike, mbi të cilat mbështetet vendimmarrja e politikave monetare. 
12. Shpenzimet administrative, në trajtën e pagave, shpërblimeve apo shpenzimeve për udhëtime e dieta janë në përputhje me kuadrin ligjor, por vendimmarrja e Këshillit Drejtues të Bankës së Shqipërisë ka përcaktuar pagesa shumë të larta për nivelet drejtuese, krahasuar me ato të institucioneve të tjera kushtetuese. Gjithashtu, kostoja e institucionit rritet më tej nga tejzgjatja e paarsyeshme e punimeve për rikonstruksionin e godinave të tij, e cila shoqërohet me  pagesat përkatëse të qirave. Këto problematika janë evidentuar edhe nga institucionet kushtetuese përgjegjëse.
Kuvendi kërkon që, për vitin 2014, Banka e Shqipërisë të fokusojë më shumë punën në këto drejtime:
1. Ndjekjen e një politike monetare lehtësuese e stimuluese, më fleksibël, për zhvillimin e ekonomisë dhe për vazhdimin e ruajtjes së stabilitetit makroekonomik e financiar të vendit, duke zbatuar kërkesat e akteve ligjore dhe rregullatore. Banka e Shqipërisë duhet të jetë më aktive në politikën e interesave, për të siguruar zhvillimin e brendshëm të ekonomisë reale dhe përputhjen me politikën monetare të Bankës Qendrore Europiane. Ajo duhet të jetë sinjalizuese e vazhdueshme e në kohën e duhur për zhvillimet dhe ndryshimet e pritshme në ekonomi dhe në tregjet financiare, duke rekomanduar masa parandaluese për të zbutur efektet, kur ato pritet të jenë negative.
2. Forcimin e mëtejshëm të rolit mbikëqyrës e rregullator ndaj sistemit bankar e financiar për të garantuar konkurrueshmëri funksionale të tregut, për të mbështetur zhvillimin ekonomik të vendit dhe për të garantuar sigurimin e kursimeve të qytetarëve. Për këtë, Banka e Shqipërisë duhet të rrisë rolin mbikëqyrës dhe bashkëpunues me institucionet dhe autoritetet e tjera financiare bankare e jobankare. Kuadri rregullator dhe mbikëqyrës duhet të mbështetet në parimet e Komitetit të Bazelit “Bazel II” dhe në legjislacionin e Bashkimit Europian. Ai duhet të synojë përmirësimin e sistemit të administrimit të rrezikut dhe të llogaritjes së nevojave të bankave për kapital. 
3. Krijimin e stimujve për rritjen e kreditimit të ekonomisë reale, përfshirë rritjen e transparencës në procesin e kredidhënies, përcaktimin e rregullave që garantojnë pandryshueshmërinë e kushteve të kredidhënies në një periudhe afatshkurtër, si dhe stimulimin e një procesi të përbashkët për ristrukturimin e kredive për sipërmarrjet e prekura nga efektet e krizës, posaçërisht ato të sektorit prodhues e të eksportit. Këto masa duhet të sigurojnë zbutjen e politikave konservatore të bankave gjatë aktivitetit kreditues në drejtim të çmimit të kredisë, kolateralit apo kushteve të tjera, për të siguruar përmirësim të tregut financiar dhe rritje të shpejtë e të ekuilibruar të ekonomisë.
4. Reduktimin e kredive me probleme dhe përmirësimin e cilësisë së portofolit të kredive. Ky objektiv kërkon thellimin e punës mbikëqyrëse për trajtimin, zgjidhjen, ristrukturimin dhe shitjen e kredive me probleme, si dhe përmirësimin e administrimit të rrezikut të kredisë nga bankat e nivelit të dytë. Krahas këtyre masave mbikëqyrëse, Banka e Shqipërisë duhet të harmonizojë punën me strukturat ekzekutive dhe Kuvendin për të bërë përmirësime të tjera ligjore lidhur me pagesat e përmbaruesve gjyqësorë dhe të huamarrësve, funksionimin e tregut të pasurive të paluajtshme, ekzekutimin e kolateralit dhe falimentimin e bizneseve. 
5. Menaxhimin efiçent të rezervës valutore dhe investimin me përparësi brenda vendit, të likuiditetit të sistemit bankar, me qëllim forcimin e stabilitetit financiar dhe zhvillimin ekonomik të vendit, pa cenuar të drejtën e bankave tregtare për të ristrukturuar portofolin e tyre në funksion të stabilitetit financiar të vetë bankave. Në investimin e likuiditeteve brenda vendit përparësi duhet t’i jepet kreditimit të ekonomisë reale, krahasuar me investimin në letra me vlerë të Qeverisë, për të nxitur veprimtarinë e biznesit, e cila sjell më shumë punësim, investime dhe rritje ekonomike. 
6. Forcimin e bashkëpunimit dhe rritjen e rolit rekomandues ndaj strukturave ekzekutive dhe Kuvendit gjatë procesit të hartimit të projektbuxhetit, për të përmirësuar programimin dhe parashikueshmërinë fiskale, si dhe për të ruajtur nivelin e borxhit publik në kufij të përballueshëm dhe të padëmshëm për ekonominë e vendit. 
7. Banka e Shqipërisë duhet të bashkëpunojë më shumë me Qeverinë dhe institucionet financiare ndërkombëtare, për të reflektuar më mirë dhe për të përballuar më shumë rreziqet që burojnë nga mjedisi i pasigurt makroekonomik dhe financiar global, si vala e paqëndrueshmërisë globale financiare, rishfaqja e ndonjë stresi tjetër financiar në eurozonë, përkeqësimi i tregut të brendshëm lidhjet e forta financiare mes borxhit publik, sektorit bankar dhe fondit të investimeve (letrat me vlerë, obligacionet qeveritare)]. 
8. Krijimin e premisave për rritjen e numrit të përdoruesve të parasë elektronike në vendin tonë, të përdoruesve të shërbimit e-banking dhe shtimin e operatorëve të skemës kombëtare të pagesave me kartë, si faktorë që ndikojnë në uljen e informalitetit në ekonomi.
9. Zgjerimin e gamës së produkteve dhe shërbimeve financiare të ofruara nga sistemi bankar, si dhe shtimin e produkteve të reja bankare.
10. Përafrimin e sistemit statistikor me standardet e BE-së, si dhe përmirësimin e shërbimit statistikor për publikun, nëpërmjet zgjerimit të bazës së treguesve statistikorë, rritjes së nivelit të detajimit, rritjes së shkallës së mbulimit dhe shkurtimit të afateve të publikimit.
11. Vendimmarrja e Bankës së Shqipërisë duhet të mbështetet në rritjen e cilësisë së punës kërkimore, nëpërmjet rritjes së profesionalizmit të stafit.
12. Bashkëpunimin me strukturat ekzekutive dhe Kuvendin për përmirësimin e kuadrit ligjor, si dhe shmangien e konfliktit të interesit që ekziston aktualisht në caktimin e pagës së Guvernatorit dhe në përzgjedhjen e audituesit të jashtëm të pasqyrave financiare. Lidhur me shpenzimet administrative, si paga, shpërblime etj., duhet vendosur një raport më i përshtatshëm i tyre me institucionet e tjera kushtetuese që reflekton edhe një sensibilitet publik për të tilla shpenzime. 

13. Zbatimin me korrektësi të kontratave për ndërtimin dhe rikonstruksionin e mjediseve të institucionit, për të reduktuar kostot nga pagesat e qirasë apo shpenzime të tjera të larta në buxhetin e Bankës së Shqipërisë. 

Miratuar në datën 19.6.2014
Kryetari 
Ilir Meta

REZOLUTË

PËR VLERËSIMIN E VEPRIMTARISË SË AUTORITETIT TË KOMUNIKIMEVE ELEKTRONIKE DHE POSTARE (AKEP) PËR VITIN 2013

Kuvendi i Shqipërisë,
- Duke njohur AKEP-in si autoritet i pavarur në mbikëqyrjen e tregut të Komunikimeve Elektronike dhe Postare, si dhe për ruajtjen e ekuilibrit ndërmjet interesave të konsumatorëve, shtetit dhe sipërmarrësve në këtë sektor;
- Duke njohur përparimet e mëtejshme të bëra në fushën e zbatimit të garancive për konkurrencën në tregun e komunikimeve elektronike, e shoqëruar kjo me uljen e tarifave;
- Duke e konsideruar si shumë të rëndësishëm forcimin e mëtejshëm të kapaciteteve profesionale të këtij rregullatori në përmbushjen e misionit të tij, veçanërisht me miratimin nga Kuvendi i Shqipërisë të strukturës dhe organikës së re të AKEP-it; 
- Duke pasur parasysh rolin e AKEP-it në promovimin e konkurrencës në rrjetet e komunikimeve elektronike, veçanërisht në garantimin që përdoruesit të përfitojnë maksimalisht nga këto shërbime;
- Duke qenë të vetëdijshëm se zhvillimet në sektorin e komunikimeve elektronike dhe postare, si një sektor shumë i specializuar dhe me një zhvillim të vazhdueshëm e dinamik, janë shoqëruar me hapa dhe procese të rëndësishme nga pikëpamja e organizimit,  menaxhimit dhe administrimit të tij;
- Duke pasur parasysh rolin e rëndësishëm që ka AKEP-i në tregun postar në Shqipëri;
- Duke vlerësuar që penetrimi i telefonisë fikse dhe brezit të gjerë vazhdon të mbetet i ulët;
- Duke pasur parasysh që AKEP-i ka rol të rëndësishëm në inkurajimin e përdorimit dhe menaxhimit efiçent të radio-frekuencave dhe të serive numerike;
Konstaton se AKEP-i për vitin 2013: 
- Ka bërë përparime të mëtejshme në fushën zbatimit të garancive për konkurrencën në tregun e komunikimeve elektronike, e shoqëruar kjo me uljen e tarifave;
- Ka hartuar dhe miratuar një sërë aktesh normative rregullatore, në fushën e komunikimeve elektronike, si dhe ka vijuar përafrimin e tyre me legjislacionin e BE-së;
- Ka përmbushur, sipas parashikimeve, raundin e tretë të uljes së tarifave të shumicës për rrjetet celulare;
- Ka kryer, në përputhje me afatet ligjore të zbatimit të analizës së tregjeve, analizat e disa tregjeve, si “Analiza e tregut të telefonisë fikse”; “Analiza e tregut me shumicë të aksesit në broadband dhe LLU”; “Analiza e tregut të linjave me qira”; “Analiza e tregut me shumicë të terminimit të SMS-ve në telefoninë e lëvizshme;
- Ka miratuar dokumentin për “Statusin aktual dhe planin kuadër 2013-2016 për Shërbimin Universal në Shqipëri”;
- Ka miratuar rregulloren për termat e  përgjithshëm të kontratës së pajtimit, në kuadër të masave për mbrojtjen e konsumatorit dhe përdoruesve fundorë;
- Ka dhënë kontributin e tij në përgatitjen e ndryshimeve të Planit Kombëtar të Frekuencave dhe më tej ka miratuar implementimin e këtyre ndryshimeve në Planin e Përdorimit të Frekuencave;
- Ka vijuar përpjekjet për heqjen e barrierave administrative në procesin e lëshimit të autorizimeve individuale, duke informatizuar (përmes aplikimit online) sistemin e aplikimeve për pajisjen me autorizim për frekuenca dhe për numra; 
- Ka realizuar liberalizimin e tregut të regjistrimit të domain nën.al, duke i dhënë të drejtën e regjistrimit edhe subjekteve të tjera të certifikuara nga AKEP-i;
- Ka hartuar dhe miratuar ndryshimet në Planin Kombëtar të Numeracionit për rrjetet dhe shërbimet e komunikimeve elektronike në Republikën e Shqipërisë; 
- Ka përfunduar projektin për hartimin e rregullave dhe udhëzimeve për ndarjen e llogarive dhe sistemin e mbajtjes së llogarive (AS/CA-Account Separation/Cost Accounting), për sipërmarrësit me FNT;
- Ka marrë masat e duhura rregullatore për kryerjen e regjistrimit të njoftimit të operatorëve që ofrojnë rrjete të komunikimeve elektronike, pas hyrjes në fuqi të ligjit nr. 97/2013 “Për mediat audiovizive në Republikën e Shqipërisë”;
- Ka vijuar përpjekjet për krijimin e kushteve për zbatimin dhe zhvillimin e teknologjive të reja në territorin e Republikës së Shqipërisë, nëpërmjet nxitjes së përdorimit racional dhe efiçent të burimeve të kufizuara (frekuencave dhe numeracionit);
- Ka vijuar përpjekjet në zgjidhjen e mosmarrëveshjeve dhe përmirësimit të mbrojtjes së interesave të përdoruesve. 
Kërkon nga AKEP-i për vitin 2014:
- Të rrisë dhe të forcojë më tej përpjekjet institucionale në mbrojtje të interesave të konsumatorit duke siguruar shërbime cilësore me tarifa sa më të ulëta në tregun e komunikimeve elektronike e postare në vend; 
- Të marrë masa për zbatimin dhe bërjen efektive të strukturës dhe organikës së re të AKEP, të miratuar nga Kuvendi i Shqipërisë me vendimin nr. 11, datë 20.2.2014, për të bërë të mundur përmbushjen e detyrave dhe përgjegjësive të AKEP-it, në mënyrë të veçantë funksionet rregullatore postare, për të cilat kishte mungesë në strukturën e mëparshme;
- Të ushtrojë autoritetin që i jep ligji që sipërmarrësit e telefonisë së lëvizshme të bëjnë sa më parë mbylljen e kontratave “kolektive” dhe regjistrimin e tyre me kontrata individuale, si dhe të ndjekë në dinamikë këtë problem;
- Të kryejë analizën  e tregut të telefonisë celulare, duke analizuar në mënyrë të veçantë dominancën në treg, dhe të marrë masat e duhura në rast të konstatimit të abuzimeve me këtë dominancë;
- Të rrisë përpjekjet për përmirësimin e  kapaciteteve administrative të tij; 
- Të vazhdojë të angazhohet në zbatimin e politikave nxitëse për një penetrim më të madh të telefonisë fikse dhe të aksesit broadband, të cilat mbeten në nivele të ulëta;
- Të angazhohet në mënyrë të vazhdueshme për të garantuar kushtet e një konkurrence të ndershme dhe mosdiskriminuese, si dhe në rritjen e fleksibilitetit, efektivitetetit dhe transparencës së ofrimit të shërbimeve, për mbarëvajtjen e tregut të komunikimeve elektronike dhe postare; 
- Të marrë masat e nevojshme që kompanitë celulare të zbatojnë në mënyrë rigoroze dhe efektive kriteret për shitjen e kartave SIM; 
- Të ndërmarrë masa rregullatore për të lehtësuar dhe për të promovuar një zgjidhje të tregut për elemente të shërbimit universal, siç është mundësimi i numëratorit telefonik apo shërbimi i kërkimit të informacionit në numërator dhe elemente të tjera;  
- Të forcojë dhe të zgjerojë bashkëpunimin me të gjitha institucionet, veprimtaria e të cilave është e lidhur dhe ndikon në çështje që kanë të bëjnë me tregun e komunikimeve elektronike dhe postare në Shqipëri;
- Të angazhohet përmes strukturave përkatëse të krijuara në plotësimin e kuadrit rregullator për funksionimin e tregut postar në veçanti, si dhe të vijojë me përmirësimin dhe përditësimin e kuadrit rregullator;
- Të rrisë numrin e inspektimeve të sipërmarrësve të komunikimeve elektronike dhe në rast konstatimi të shkeljeve të legjislacionit përkatës, të vendosë  masa administrative sipas ligjit;
- Të vazhdojë të angazhohet në administrimin me efektivitet të spektrit të frekuencave;
- Të impenjohet në kryerjen e studimit, hartimin e dokumentit për këshillim publik  “Mbi dhënien e të drejtave të përdorimit në brezat e frekuencave 1900-1980 MHz, 2110-2170 MHz (IMT)”, si dhe dhënien e të drejtave të përdorimit sipas procedurës;
- Të angazhohet në kryerjen e studimit mbi mënyrën dhe  kushtet e përdorimit të brezave të frekuencave 900/1800 MHz, hartimin e dokumenteve përkatëse, si dhe realizimin e procesit sipas procedurës;
- Të mbajë në mbikëqyrje të vazhdueshme situatën e dominancës në treg, sipas edhe rekomandimeve të Autoritetit të Konkurrencës;
- Të kryejë rishikimin e tarifave të terminimit të thirrjeve në rrjetet e sipërmarrësve të telefonisë së lëvizshme, duke marrë parasysh edhe shqetësimet e Autoritetit të Konkurrencës për zhvillimin e këtij tregu;
- Të vijojë procedurat për dhënien e të drejtave të përdorimit në brezat e frekuencave për përdorim në teknologjinë 3G, sipas procedurave ligjore.

Miratuar në datën 19.6.2014
Kryetari 
Ilir Meta

Dekret
Nr. 8599, datë 18.6.2014

Për dhënie të shtetësisë shqiptare

Në mbështetje të nenit 92, pika “c”, dhe nenit 93 të Kushtetutës, si dhe nenit 9 e nenit 20 të ligjit nr. 8389, datë 5.8.1998, “Për shtetësinë shqiptare”, të ndryshuar, bazuar edhe në propozimet e ministrit të Punëve të Brendshme,
Dekretoj:

Neni 1

U jepet shtetësia shqiptare me kërkesë të tyre personave të mëposhtëm:
1. Meryem Ilyas Hastürk (Serbest)
2. Ledvent Hatim Yurtsever
3. Enkël Bedrush Çollaku
4. Tarek Ghassan Qub’ain
5. Veronica Victor Gjika (Belîi)
6. Ali Kazim Pehlivan
7. Seren Salih Ertaş
8. Hekuran Florim Sahatqija
9. Shemsedin Enver Aliu
10. Bajram Teki Çela
11. Nuhi Ali Hamidi (Amidi)

Neni 2

Ky dekret hyn në fuqi menjëherë.

Presidenti i Republikës së Shqipërisë
Bujar Nishani
Fletore Zyrtare nr.99, datë 30 qershor 2014 

UDHËZIM
Nr. 1, datë 27.6.2014

PËR KRIJIMIN, FUNKSIONIMIN DHE  PËRGJEGJËSITË E STRUKTURAVE TË AUTORITETEVE PËRGJEGJËSE PËR PARANDALIMIN E KONFLIKTIT TË INTERESAVE, NË INSTITUCIONET PUBLIKE

Në zbatim të pikës 2 të nenit 42 të ligjit nr. 9367, datë 7.4.2005 “Për parandalimin e konfliktit të interesave në ushtrimin e funksioneve publike”, të ndryshuar me ligjin nr. 86/2012 datë 18.9.2012 dhe me ligjin nr. 45/2014 datë 24.4.2014, Inspektori i Përgjithshëm i Inspektoratit të Lartë të Deklarimit dhe Kontrollit të Pasurive dhe Konfliktit të Interesave (ILDKPKI)

UDHËZON:

1. Përcaktimin e rregullave dhe procedurave për krijimin dhe funksionimin e strukturave të veçanta të autoriteteve përgjegjëse (AP) për parandalimin e konfliktit të interesave në institucionet e administratës publike qendrore dhe vendore, si më poshtë:
a) Ngritja e autoriteteve përgjegjëse në institucionet publike, bëhet bazuar në nenin 41, pika 2, të ligjit nr. 9367, datë 7.4.2005, “Për parandalimin e konfliktit të interesave në ushtrimin e funksioneve publike”, të ndryshuar. Përcaktimi/emërimi i anëtarëve të kësaj njësie bëhet me urdhër të titullarit të institucionit publik.
b) Autoriteti përgjegjës për parandalimin e konfliktit të interesave, si strukturë e veçantë, ndjek në vazhdimësi procesin e deklarimit të interesave private dhe konfliktin e interesave, për të gjithë zyrtarët e institucionit publik, duke mbajtur kontakte dhe marrëdhënie të vazhdueshme me ILDKPKI-në.   
 c) Autoriteti përgjegjës, për shkak të detyrave dhe kompetencave që përcakton ligji, duhet të jetë pjesë e drejtorisë/sektorit të Burimeve Njerëzore dhe vetëm në mungesë të kësaj strukture, eprori mund të emërojë si autoritet përgjegjës punonjës të tjerë të institucionit me formim jurist.
d) Pozicioni i nëpunësit/sve që do të kryejë detyrat e autoritetit përgjegjës duhet të përcaktohet në rregulloren e brendshme të institucionit dhe në përshkrimin e vendit të punës.
e) Në përshkrimin e pozicionit të punës, për detyrën e autoritetit përgjegjës, vendosen kritere dhe për njohjen e ligjeve për deklarimin e pasurive dhe parandalimin e konfliktit të interesave.
f) Autoriteti përgjegjës i çdo institucioni duhet të jetë njësi apo strukturë, e cila duhet të ketë vazhdimësi në ushtrimin e funksioneve të saj. 
g) Për emërimin, lëvizjen apo largimin nga funksioni të autoriteteve përgjegjëse, në zbatim të pikës 3 të nenit 42 të ligjit nr. 9367, datë 7.4.2005, të ndryshuar, zyrtari i cili ka kompetencë ligjore për emërimin, lëvizjen apo largimin e AP-së, duhet të njoftojë paraprakisht Inspektorin e Përgjithshëm të ILDKPKI, duke dhënë dhe arsyet përkatëse.
h) Pas marrjes së njoftimit për lëvizjen apo largimin e AP-së, ILDKPKI  shqyrton  rastin dhe jep udhëzimet përkatëse lidhur me çështjen brenda një afati kohor 15- ditor.
2. Funksionimi dhe detyrat e autoriteteve përgjegjëse në drejtim të rolit parandalues
Autoriteti ose struktura përgjegjëse për zbatimin e këtij ligji, sipas nenit 41, pika 2, të tij, në përputhje me masën, mënyrën dhe radhën e përcaktuar në ligjin nr. 9367, datë 7.4.2005, të ndryshuar, në këtë udhëzim, si dhe/ose në aktet nënligjore e rregulloret e brendshme të institucionit publik, me qëllim parandalimin e rasteve të konfliktit të interesave, në mënyrë aktive dhe në emër të institucionit publik përkatës, kryen këto detyra:
2.1  Mbledh  nga burime të ligjshme të dhëna  për interesat private të zyrtarëve.
a) Shpërndan dhe administron autorizimet e lëshuara nga zyrtarët në zbatim të nenit 10 të ligjit nr. 9367, datë 7.4.2005, të ndryshuar. Autorizimi sipas formatit të miratuar nga Inspektori i Përgjithshëm, është i detyrueshëm për t’u plotësuar nga çdo zyrtar  i cili kryen një funksion publik dhe nënshkruhet  brenda 30 ditëve nga data e fillimit të detyrës.
b) Në emër të institucionit publik, mbledh të dhëna personale për zyrtarin, kudo që ato janë të regjistruara në regjistrat publikë, të cilët lidhen me interesat private që mund të krijojnë ose duket sikur krijojnë konflikt interesi me funksionin publik apo detyrat që ushtron zyrtari.
Mbledhja e këtyre të dhënave duhet të bëhet në përputhje me ligjin nr. 9887, datë 10.3.2008, “Për mbrojtjen  e të dhënave personale”, të ndryshuar.
2.2 Propozon nxjerrjen e akteve të nevojshme nënligjore, si dhe ndryshimet në rregulloret e brendshme për parandalimin e konfliktit të interesave të institucionit, në përputhje me ligjin e parandalimit të konfliktit të interesave, si dhe udhëzimeve të ILDKPKI.
3. Detyrat e autoriteteve përgjegjëse për konstatimin, trajtimin dhe zgjidhjen e konfliktit të interesave
Autoriteti përgjegjës, në emër të institucionit, kryen verifikim dhe hetim administrativ lidhur me interesat private, që mund të bëhen shkak për lindjen e një konflikti interesi, në të gjithë regjistrat publikë apo institucione të tjera duke shfrytëzuar të gjithë mundësitë që i jep ligji, dhe informon për këtë eprorin e drejtpërdrejtë deri tek titullari i institucionit:
a) Autoriteti përgjegjës pranon informacion të ofruar nga zyrtarë të tjerë apo persona të interesuar, të siguruar në mënyrë të ligjshme dhe verifikon/kontrollon burimin dhe vërtetësinë e këtyre të dhënave.

b) Në bazë të informacionit të grumbulluar, autoriteti përgjegjës, bazuar në ligjin nr. 9367, datë 7.4.2005, të ndryshuar, vlerëson nëse rasti konkret përbën konflikt interesi, duke analizuar njëkohësisht dhe rolin dhe kompetencat e zyrtarit në procesin vendimmarrës.
c) Verifikon dhe vlerëson nëse nga situata e konstatuar në kushte të konfliktit të interesit kanë ardhur pasoja.
d) I komunikon vetë zyrtarit dhe eprorit të dhënat e mbledhura dhe shkeljet e konstatuara, duke i orientuar gjithashtu për masat që duhet të marrë vetë zyrtari apo eprori për zgjidhjen e konfliktit sipas përcaktimeve të bëra në nenin 37 dhe 38 të ligjit nr. 9367, datë 7.4.2005, të ndryshuar.
e) Plotëson dhe administron regjistrin e konfliktit rast për rast të interesit, i cili duhet të përmbajë të dhëna lidhur me:
i) identitetin e zyrtarit;
ii) interesat private të tij, të cilët janë bërë shkak për një konflikt interesi;
iii) thelbin e konfliktit;
iv)  palët e interesuara;
v) burimin e të dhënave, mënyrën e marrjes dhe verifikimit të tyre;
vi) vendimin që është marrë, mbështetur në këto të dhëna, përfshirë edhe vendimet e marra nga eprorët, institucionet eprore ose nga gjykatat.
f) Mbështet eprorin, sipas rastit, për marrjen e masave disiplinore dhe raporton rastin në ILDKPKI për ndjekje të mëtejshme.
4. Rregullimi i pasojave juridike, pavlefshmëria e akteve/ kontratave administrative të marra në kushtet e konfliktit të interesave
4.1 Autoriteti përgjegjës, në bashkëpunim me strukturën përgjegjëse, e cila trajton çështjet juridike:
a) merr masa për të lehtësuar ankimin administrativ të palëve të interesuara në lidhje me aktet e marra në kushtet e konfliktit të interesit;
b) siguron transparencën me publikun lidhur me vendimmarrjet e kryera nga institucioni përkatës dhe zbatimin me korrektësi të ligjit nr. 8503, datë 30.6.1999, “Për të drejtën e informimit për dokumentet zyrtare”.
4.2 Shtron çështje dhe kërkon këshilla nga ILDKPKI, për zbatimin e ligjit nr. 9367, datë 7.4.2005, të ndryshuar, si dhe përmirësime në ligje të tjera kur kjo ka të bëjë me çështjen e konfliktit të interesave.
4.3 I propozon me shkrim organit  kompetent  (eprorit/institucionit epror) revokimin/shfuqizimin e akteve të marra në kushtet e konfliktit të interesave.
4.4 Në rastet e konstatimit të pavlefshmërisë së një akti/kontrate administrative të institucionit publik, sipas përkufizimit të këtij termi në Kodin e Procedurave Administrative, si pasojë e nxjerrjes së tyre në kushtet e konfliktit të interesave (faktik apo në dukje), autoriteti përgjegjës, në bashkëpunim me strukturën përkatëse në zbatim të nenit 40/1 të ligjit nr. 9367, datë 7.4.2005, të ndryshuar, kur gjykon se zyrtari ka vepruar me keqbesim:
a) I propozon eprorit/organit kompetent fillimin e procedurave të dënimit disiplinor ndaj zyrtarit, përgjegjës për pavlefshmërinë e aktit;
b) Propozon të ndërmerren procedurat për kalimin e barrës së dëmshpërblimit te ky zyrtar;
c) Inicion fillimin e procedurave të ankimit pranë organit gjyqësor, për vendosjen e një shpërblimi në favor të institucionit për dëmin moral të shkaktuar;
d) Propozon të bëhet kallëzim penal ndaj zyrtarit, nëse gjykohet se shkelja e kryer nga ai përbën vepër penale.
Këto masa të sipërcituara mund të zbatohen edhe ndaj çdo zyrtari tjetër përgjegjës, që me veprimet apo mosveprimet e veta nuk ka parandaluar konfliktin e interesit, shkak për pavlefshmërinë e aktit, ose për moszbatimin e detyrimeve për shmangien e konfliktit të interesave të përcaktuara në ligj.
5. Roli këshillues dhe trajnues i autoriteteve përgjegjëse
a) Autoriteti përgjegjës i sugjeron zyrtarëve dhe/ose eprorëve të tyre, çështjet dhe momentet kur zyrtarët, dhe/ose eprorët e tyre duhet të tregohen të kujdesshëm për parandalimin e konfliktit të interesit rast për rast ose te vazhdueshëm (faktik, në dukje dhe i mundshëm).
b) Mbështet eprorin e zyrtarit në vlerësimin e kryerjes së padrejtë të detyrave për shkak të konfliktit të interesit, në marrjen e masave disiplinore apo në propozimin për vendosjen e gjobave nga ILDKPKI në rast kundërvajtjesh administrative të zyrtarit, në kuptim të ligjit nr. 9367, datë 7.4.2005, të ndryshuar.
c) Përgatit guida, informon, këshillon e trajnon zyrtarët në lidhje me këtë ligj, me të drejtat e detyrimet e tyre dhe me parandalimin sa më të mirë të konfliktit të interesave;
d) Merr masa për të siguruar aksesin dhe informimin e publikut në të dhënat personale të zyrtarëve dhe në dokumentet e tjera zyrtare që lidhen me konfliktin e interesit.
6. Detyrat e autoriteteve përgjegjëse në procesin e deklarimit
a) Autoriteti përgjegjës në zbatim të përcaktimeve të bëra në nenin 3 të ligjit nr. 9049, datë 10.4.2003, “Për deklarimin dhe kontrollin e pasurive, të detyrimeve financiare të të zgjedhurve dhe të disa nëpunësve publikë”, të ndryshuar, duhet të përgatisë listën e përditësuar të zyrtarëve të cilët në varësi të funksionit që kryejnë mbartin detyrimin për deklarim të interesave private, dhe të dërgojë kopje të saj në ILDKPKI;
b) Në rastet e emërimeve dhe largimeve të zyrtarëve që mbartin detyrim për deklarim, duhet të njoftojë menjëherë me shkrim ILDKPKI-në, lidhur me datën e emërimit/largimit të subjekteve;
c) Orienton dhe udhëzon zyrtarët të cilët mbartin detyrim për deklarim për plotësimin në rrugë elektronike (me kompjuter) të deklaratës së interesave private sipas llojeve (para fillimit të detyrës, periodik vjetor, pas largimit nga funksioni);
d) Informon zyrtarët lidhur me afatet ligjore brenda të cilave plotësohet dhe dorëzohet deklarata e interesave private;
e) Informon zyrtarët lidhur me sanksionet në rast refuzimi për plotësim të deklaratës, në rast mosplotësimi brenda afatit, si dhe në rastin e deklarimeve të rreme;
f) Jep asistencë nëse kërkohet nga ana e zyrtarëve në plotësimin e deklaratave;
g) Mban databazë për shpërndarjen dhe dorëzimin e deklaratave të interesave private të zyrtarëve dhe pasi verifikon se dokumenti zyrtar është pa mangësi, lëshon për subjektin vërtetimin e marrjes në dorëzim;
h) Mbledh deklaratat e plotësuara nga zyrtarët (subjekte të ligjit nr. 9049, datë 10.4.2003, “Për deklarimin dhe kontrollin e pasurive, të detyrimeve financiare të të zgjedhurve dhe të disa nëpunësve publikë”, i ndryshuar, dhe i dërgon pranë ILDKPKI-së, sipas listës emërore të dorëzimeve.
i) Përgatit jo më vonë se 31 janari i vitit pasardhës, raportin vjetor mbi veprimtarinë e kryer dhe e dërgon në ILDKPKI.
7. Raportimi vjetor mbi veprimtarinë e autoriteteve përgjegjëse
Në zbatim të pikës 3 të nenit 42 të ligjit nr. 9367, datë 7.4.2005, autoritetet përgjegjëse i paraqesin Inspektoratit të Lartë çdo vit për vitin pararendës, por jo më vonë se data 31 janar, një raport për veprimtarinë e kryer në zbatim të këtij ligji, përfshirë rastet e konflikteve të interesave, mënyrat e ndjekura për parandalimin ose trajtimin e tyre, rezultatet e arritura, si dhe çështjet e lidhura me deklarimin periodik.
Raporti vjetor duhet të përmbajë:
a) Për procesin e deklarimit të interesave private periodike:
i) njoftimin, dhënien e konsulencës dhe dorëzimit të deklaratave të interesave private nga zyrtarët, si dhe respektimin e afateve ligjore nga ana e tyre;
ii) rakordimi i listës së zyrtarëve që mbartin detyrim për deklarimin e interesave private;
iii) evidentimi i rasteve të mosrespektimit të afateve ligjore për dorëzimin e deklaratave të interesave private;
iv) evidentimi i marrjes së masave disiplinore për shkelje të konstatuara të ligjit nr. 9049, datë 10.4.2003, i ndryshuar, dhe ligjit nr. 9367, datë 7.4.2005, i ndryshuar.
b) Për identifikimin dhe regjistrimin e rasteve të konfliktit të interesave:
i) plotësimin e autorizimit për parandalimin e konfliktit të interesave nga çdo zyrtar; 
ii)  identifikimin, regjistrimin e rasteve të konfliktit të interesave;
 
iii) raste të verifikuara dhe kontrolluara për konflikt interesi. 
iv) raste të trajtuara dhe të zgjidhura të konfliktit të interesave;
v) raste të pazgjidhura të raportuara në ILDKPKI, gjykatë, prokurori.
8. Përgjegjësitë e autoriteteve përgjegjëse për parandalimin e konfliktit të interesave
a) Autoriteti përgjegjës duhet të respektojë gjatë gjithë kohës së ushtrimit të veprimtarisë së tij (edhe pas largimit të zyrtarit nga funksioni), parimet e konfidencialitetit dhe besueshmërisë në përputhje me përcaktimet e bëra në ligjin nr. 9887, datë 10.3.2008, “Për mbrojtjen e të dhënave personale”.
b) Në rastet kur konstatohen shkelje të detyrimeve ligjore nga kjo strukturë, Inspektori i Përgjithshëm i ILDKPKI-së i propozon titullarit të institucionit masë disiplinore, në zbatim të pikës 3 të nenit 45 të ligjit nr. 9367, si dhe ndërmerr procedurat për vendosjen e masave administrative “gjobë”, në zbatim të nenit 44 të ligjit nr. 9367, datë 7.4.2005, të ndryshuar.
9. Kryerja e detyrave dhe ushtrimi i kompetencave nga ana e autoriteteve përgjegjëse në funksion të parandalimit të konfliktit të interesave, duhet të bëhet në përputhje me ligjin nr. 9887, datë 10.3.2008, “Për mbrojtjen e të dhënave personale”, të ndryshuar, dhe aktet nënligjore të dala në zbatim të tij.
10. Për zbatimin e këtij udhëzimi ngarkohen autoritetet përgjegjëse për parandalimin e konfliktit të interesave, të përcaktuar në pikën 1 të këtij udhëzimi.
Bashkëlidhur këtij udhëzimi gjenden dokumentet e unifikuara, si më poshtë:
a) Autorizimi sipas nenit 10 të ligjit nr. 9367, datë 7.4.2005, i ndryshuar (aneksi nr. 1);
b) Deklarimi rast pas rasti i interesave private të zyrtarit në ushtrimin e funksioneve publike (aneksi nr.2);
c) Regjistri vjetor i evidentimit dhe zgjidhjes së konfliktit të interesave (aneksi nr. 3);
d) Modeli i urdhrit për ngritjen e AP (aneksi nr. 4);
e) Administrimi i dokumentacionit nga AP (aneksi nr. 5);
f) Deklarimi i konfliktit të vazhdueshëm të interesave (aneksi nr. 6).
11. Ky udhëzim hyn në fuqi menjëherë dhe botohet në Fletoren Zyrtare. 
12. Udhëzimi 622, datë 30.11.2012, “Për ngritjen, funksionimin dhe përgjegjësitë e  autoriteteve përgjegjëse për parandalimin e konfliktit të interesave”, shfuqizohet.

INSPEKTORI I PËRGJITHSHËM i inspektoratit të lartë të deklarimit dhe kontrollit të pasurive dhe konfliktit të interesave
Shkëlqim Ganaj


Aneks nr. 1
[image: ]
REPUBLIKA E SHQIPËRISË

(Emërtimi i institucionit)
Nr.______ Prot.	
	(Qyteti) më, ___/___/_____

A U T O R I Z I M

Unë, i nënshkruari, _______________________________________________________
(emër, atësi, mbiemër)
me funksion	______________________________________________________________________
(emërtimi i funksionit dhe institucionit publik)
në datën ___/___/______, në respekt të detyrimit tim ligjor sipas nenit 10, pika 2, dhe nenit 41 pika 2 të ligjit nr. 9367, datë 7.4.2005, “Për parandalimin e konfliktit të interesave në ushtrimin e funksioneve publike”, autorizoj institucionin
______________________________________________________________________________________
(emërtimi i institucionit publik ose i institucionit epror sipas pikës 10 të nenit 3 të ligjit nr. 9367)
që të  kryejë kontroll dhe të sigurojë të dhëna vetjake për personin tim, kudo ku ato janë të regjistruara dhe që lidhen me llojet e interesave private të përcaktuara në nenin 5, me përjashtim të atyre të dhënave personale të përcaktuara në pikën 4 të nenit 7 të këtij ligji. Ky autorizim ka të njëjtën vlerë edhe për çdo institucion epror.
Autorizimi ka vlerë për të gjithë kohën që unë ushtroj detyrën publike, e cila është subjekt i kontrollit dhe i verifikimit sipas ligjit nr. 9367, datë 7.4.2005, “Për parandalimin e konfliktit të interesave në ushtrimin e funksioneve publike”.
Gjithashtu, ky autorizim ka vlerë për çdo kohë, pavarësisht nga mosvazhdimi i detyrës sime publike, por vetëm për ato të dhëna të interesave të mia private, të cilat mund të lidhen me ushtrimin e detyrës publike në kohën e ushtrimit të saj.
Të gjitha veprimet për të kryer kontroll dhe për të siguruar të dhëna personale, të kryera nga institucionet, ose personat e autorizuar prej tij, i konsideroj sikur janë kryer nga unë vetë.
Çdo person fizik ose juridik, publik ose privat, nuk duhet t’u nxjerrë pengesë personave konkretë që posedojnë origjinalin ose kopjen e njësuar me origjinalin të këtij autorizimi e të ngarkuar zyrtarisht, sipas ligjit për të kryer kontroll dhe për të siguruar të dhëna të interesave të mia private. Në bazë të ligjit nr. 9887, datë 10.3.2008, “Për mbrojtjen e të dhënave personale” të ndryshuar,
personi i ngarkuar për mbledhjen dhe verifikimin e të dhënave, që vihet në dijeni për të dhënat personale të autorizuesit, detyrohet të ruajnë konfidencialitetin dhe besueshmërinë edhe pas përfundimit të funksionit.
Këto të dhëna nuk përhapen, përveç rasteve të parashikuara me ligj.

	AUTORIZUESI	                        TITULLARI I INSTITUCIONIT 
		                        (OSE I INSTITUCIONIT EPROR)
(Emër, mbiemër, nënshkrimi)                                                                    (Emër, mbiemër, nënshkrimi)
                        (Vula e institucionit)    















Aneks nr. 2
DEKLARIM
RAST PAS RASTI I INTERESAVE PRIVATE TË ZYRTARIT
NË USHTRIMIN E FUNKSIONEVE PUBLIKE

Kush mbart detyrimin për deklarim rast për rast të interesave private:
Të gjithë zyrtarët e përcaktuar në nenin 4 të ligjit nr. 9367, datë 7.4.2005, “Për parandalimin e konfliktit të interesave në ushtrimin e funksioneve publike”, të ndryshuar, si dhe në rregulloren e brendshme të institucionit.
Llojet e deklarimit:
1- Vetëdeklarim paraprak, rast për rast të ekzistencës së interesave private, që mund të bëhen shkak për lindjen e një konflikti interesi
2- Deklarim rast për rast të interesave private të një zyrtari kur kërkohet nga eprori ose institucioni epror.
Të dhëna personale:
	Emri	         – Atësia 	         – Mbiemri     	   – Funksioni	          – Institucioni
_______      ________        _________          ___________       ______________
Lloji i deklarimit:  (vendos X në kutizën për llojin e deklarimit)
□ Me kërkesë të ____________________
□ Vetëdeklarim
Vërtetoj se deklarimet e bëra në vijim nga unë janë të plota, të vërteta, të sakta dhe mbaj përgjegjësi ligjore për vërtetësinë e tyre.
1- Përshkrimi i hollësishëm i interesave private që bëhen shkak për një konflikt interesi:
_______________________________________________________________________________
_______________________________________________________________________________
2. Përmbajtja e kufizimit ligjor në ushtrimin e funksioneve publike që bëhet shkak për një konflikt interesi:
_______________________________________________________________________________
__________________________________________________________________________
3- Mënyra e zgjidhjes së konfliktit të interesave:
_______________________________________________________________________________
_______________________________________________________________________________
Data e dorëzimit të deklaratës  ________________

Emri,   mbiemri,   nënshkrimi
____________________________

















Aneks nr. 3
	  
	Republika e Shqipërisë	 Datë  __ /__ / _______
         Institucioni____________________________

REGJISTRI VJETOR I EVIDENTIMIT DHE ZGJIDHJES SË RASTEVE TË KONFLIKTIT TË INTERESAVE

	Nr.
	Emri
	Atësia
	Mbiemri
	Funksioni
	Data e 
evidentimit
	Përshkrimi i
konfliktit të 
interesit
	Burimi i të 
dhënave dhe
 verifikimi
	Mënyra
dhe data e           zgjidhjes së  konfliktit  
	Shënime

	1
	
	
	
	
	
	
	
	
	

	2
	
	
	
	
	
	
	
	
	

	3
	
	
	
	
	
	
	
	
	

	4
	
	
	
	
	
	
	
	
	

	5
	
	
	
	
	
	
	
	
	



Shënim. Ky regjistër është pjesë e raportit vjetor për veprimtarinë e kryer në zbatim të ligjit nr. 9367, datë 7.4.2005 “Për parandalimin e konfliktit të interesave në ushtrimin e funksioneve publike”, në të cilën duhet të evidentohen rastet e konflikteve të interesave, mënyrat e ndjekura për parandalimin ose trajtimin e tyre, rezultatet e arritura, si dhe çështjet e lidhura me deklarimin periodik. Sqarimet në lidhje me rastet e konflikteve të interesave të detajohen në raportin vjetor të autoritetit përgjegjës. Regjistri vjetor i evidentimit dhe zgjidhjes së konfliktit të interesave duhet të dërgohet i plotësuar në Inspektoratin e Lartë brenda datës 31 janar të çdo viti.
Autoriteti përgjegjës
__________________


Aneks nr. 4
[image: ]
REPUBLIKA E SHQIPËRISË

(Emërtimi i institucionit)
Nr.______ Prot.	Datë, ___/___/_____
U R D H Ë R
Nr. _______,   dt. ___.___.____

PËR “NGRITJEN E AUTORITETIT PËRGJEGJËS PËR PARANDALIMIN E KONFLIKTIT TË INTERESAVE”

Në mbështetje të nenit 41, pika 2, germa “b” dhe nenit 42, pika 3, të ligjit nr. 9367, datë 7.4.2005, “Për parandalimin e konfliktit të interesave në ushtrimin e funksioneve publike”, të ndryshuar dhe ligjit...............( ligji përkatës i institucionit),

URDHËROJ:

1. Ngritjen e autoritetit përgjegjës për parandalimin e konfliktit të interesave.
2. Caktimin e:
- znj/z.______________, me detyrë_____________   (drejtor i drejtorisë/njësisë së burimeve njerëzore; ose përgjegjës personeli; ose juristin e institucionit, etj.)
- znj/z.______________, me detyrë_____________   (speficiko) - znj/z.______________, me detyrë_____________   (specifiko), si anëtarë të njësisë autoritet përgjegjës për parandalimin e konfliktit të interesave. 
      3.  Drejtuesi i njësisë autoritet përgjegjës caktohet  z/znj.______________. Drejtuesi i njësisë bën ndarjen e punës mes anëtarëve. 
4.  Njësia e ngritur në pikën 1 të këtij urdhri  si autoritet përgjegjës do të mbajë në vijimësi kontaktet me Inspektoratin e Lartë të Deklarimit dhe Kontrollit të Pasurive dhe Konfliktit të Interesave.
Ky urdhër hyn në fuqi menjëherë.
                                                                                                    TITULLARI I INSTITUCIONIT
              
  (Emër, mbiemër, nënshkrimi)








Aneks nr. 5
Administrimi i dokumentacionit nga autoriteti përgjegjëse

Për administrimin e këtij dokumentacioni autoriteti përgjegjës duhet të mbajë disa dosje:
1. Dosja nr. 1 me titull “Për aktet ligjore dhe nënligjore” duhet të përmbajë:
- Ligjin nr. 9049, datë 10.4.2003 “Për deklarimin dhe kontrollin e pasurive, të detyrimeve financiare të të zgjedhurve dhe disa nëpunësve publikë” (i ndryshuar);
- Ligjin nr. 9367, datë 7.4.2005 “Për parandalimin e konfliktit të interesave në ushtrimin e funksioneve publike” (i ndryshuar);
- Ligjin nr. 8485, datë 12.5.1999 “Kodi i Procedurave Administrative”;
- Ligjin nr. 9131, datë 8.9.2003 “Për rregullat e etikës në administratën publike”;
- Ligjin nr. 8503, datë 30.6.1999 “Për të drejtën e informimit për dokumentet zyrtare”;
- Ligjin nr. 9887, datë 10.03.2008 “Për mbrojtjen e të dhënave personale”;
- Ligjet organike  në varësi të veprimtarisë së institucionit publik
- Komentarët ligjorë të ILDKPKI-së;
- Urdhra dhe udhëzime të ILDKPKI-së, ose të çdo institucioni tjetër të ngarkuar me ligj për këtë qëllim;
- Botime të tjera të ILDKPKI-së.
2. Dosja nr. 2 me titull “Për identifikimin dhe regjistrimin e konfliktit rast për rast të interesave” duhet të përmbajë:
a) Regjistri i konfliktit rast për rast të interesave, në formë libri, i sekretuar;
b) Autorizimet e plotësuara nga zyrtarët për deklarimin rast për rast të interesave;
c) Deklaratat e plotësuara nga zyrtarët për konfliktin rast për rast të interesave;
d) Informacionet e marra nga publiku, nga media apo nga burime të tjera të ligjshme për konfliktin rast për rast të interesave të zyrtarëve;
e) Verifikimet e bëra në regjistrat publikë dhe privatë.
3. Dosja  nr. 3 me titull “Për regjistrimin e deklarimeve periodike të pasurive dhe interesave të zyrtarëve që bartin detyrimin për ILDKPKI” duhet të përmbajë:
- Regjistrin themeltar alfabetik, me emrat dhe funksionet e zyrtarëve që deklarojnë në ILDKPKI;
- Kopje të njoftimeve ndaj zyrtarëve për deklarim dhe konfirmimet e tyre;
- Kopje të shkresave për deklaratat e dorëzuara në ILDKPKI;
- Kopje të formularit për listën e zyrtarëve, që nuk kanë deklaruar në afat dhe shkaqet e mosdeklarimit në afat;
- Librin për dorëzimin e deklaratave të pasurisë, ku zyrtari nënshkruan për datën e dorëzimit                                                                    
Kujdes! Në rast largimi nga detyra e autoritetit përgjegjës, zyrtari/zyrtarët duhet të bëjnë dorëzimin e plotë të dokumentacionit të mësipërm me procesverbal dhe inventar të detajuar, pranë drejtorisë/njësisë së burimeve njerëzore, e cila më pas ia dorëzon zyrtarit/zyrtarëve të rinj. 









Aneks nr. 6

DEKLARIM

PËR KONFLIKTIN E  VAZHDUESHËM TË INTERESAVE PRIVATE NGA ZYRTARI 
NË USHTRIMIN E FUNKSIONIT PUBLIK

Mbartin detyrimin për deklarim të konfliktit të vazhdueshëm  të interesave private:
Të gjithë zyrtarët e përcaktuar në nenin 4 të ligjit nr. 9367, datë 7.4.2005, “Për parandalimin e konfliktit të interesave në ushtrimin e funksioneve publike”,  të ndryshuar,  si dhe në rregulloren e brendshme të institucionit publik.
Llojet e deklarimit:
1- Vetëdeklarim para fillimit të detyrës, të ekzistencës së interesave private, të cilat  bëhen shkak për lindjen e konfliktit të vazhdueshëm  të interesave.
2- Deklarim i interesave private të një zyrtari kur kërkohet nga eprori ose institucioni epror, për shkak të funksionit.

Të dhëna personale:

 Emri       –     Atësia   –   Mbiemri –   Funksioni     –      Institucioni
_______      ________    _________   ___________      ______________

Lloji i deklarimit:  (vendos X në kutizën për llojin e deklarimit)
□ Vetëdeklarim 
□ Me kërkesë
Vërtetoj se deklarimet e bëra në vijim nga unë janë të plota, të vërteta, të sakta dhe mbaj përgjegjësi ligjore për vërtetësinë e tyre.
1-Përshkrimi i hollësishëm i interesave private që bëhen shkak për një konflikt interesi:
_________________________________________________________________________________________________________________________________________________
2- Përmbajtja e kufizimit ligjor në ushtrimin e funksioneve publike që bëhet shkak për një konflikt interesi:
________________________________________________________________________________________________________________________________________
3- Mënyra e zgjidhjes së konfliktit të interesave:
___________________________________________________________________________________________________

Data e dorëzimit të deklaratës  ________________

Emri,   mbiemri,   nënshkrimi  
____________________________



Vendim
Nr. 45, datë 16.6.2014

Për autorizimin e administratorit të përkohshëm të shoqërisë “cez shpërndarje” sha

Në mbështetje të neneve 8, 9 dhe 18 të ligjit nr. 9072, datë 22.5.2003, “Për sektorin e energjisë elektrike”, të ndryshuar, vendimit të Bordit të Komisionerëve të ERE-s nr. 4, datë 21 janar 2013, “Për heqjen e licencave të shoqërisë “CEZ Shpërndarje” sh.a., për aktivitetin e shpërndarjes së energjisë elektrike, miratuar me vendimin nr. 8, datë 25.1.2008, të ndryshuar, dhe për aktivitetin e furnizimit publik, me pakicë të energjisë elektrike”, të miratuar me vendimet e Bordit të Komisionerëve nr. 9, datë 25.1.2008, të ndryshuar, vendimit nr. 5, datë 21.1.2013 të Bordit të Komisionerëve të ERE-s, “Për vendosjen e shoqërisë “CEZ Shpërndarje” sh.a. në administrim të përkohshëm dhe emërimin e administratorit të shoqërisë “CEZ Shpërndarje” sh.a., në zbatim të vendimit të Bordit të Komisionerëve të ERE-s nr. 4, datë 21 janar 2013, “Për heqjen e licencave për aktivitetin e shpërndarjes së energjisë elektrike dhe aktivitetit të furnizimit publik me pakicë të energjisë elektrike të shoqërisë “CEZ Shpëndarje” sh.a., vendimit nr. 118, datë 18.10.2013 të Bordit të Komisionerëve të ERES-s, “Për emërimin e administratorit të përkohshëm të shoqërisë “CEZ shpërndarje” sh.a.”, si dhe nenit 11, pika 1, e rregullores, “Mbi procedurat e emërimit të administratorit dhe kompetencat e tij, në zbatim të nenit 18, pika 4/c, të ligjit nr. 9072, datë 22.5.2003, “Për sektorin e energjisë elektrike”, Bordi i Komisionerëve i Entit Rregullator të Energjisë (ERE) në mbledhjen e tij të datës……2014, pasi shqyrtoi kërkesën e Ministrisë së Energjisë dhe Industrisë, dërguar me shkresën nr. 3704, datë 13.6.2014 “Mbi zgjidhjen e mosmarrëveshjes me shoqërinë “CEZ a.s”,

Vendosi:

1. Autorizohet z. Arben Seferi, administrator i përkohshëm i shoqërisë “Cez Shpërndarje” sh.a., që të marrë pjesë në procesin e finalizimit të marrëveshjes ndërmjet Republikës së Shqipërisë dhe shoqërisë CEZ a.s.
2. Në rast të arritjes së një marrëveshje, autorizohet z. Seferi, që të nënshkruajë marrëveshjen dhe çdo instrument që i bashkëlidhet asaj, në emër të shoqërisë “CEZ Shpërndarje” (në administrim të përkohshëm).
Ky vendim hyn në fuqi menjëherë.
Ky vendim botohet në Fletoren Zyrtare.

Kryetari
Petrit Ahmeti

Vendim
Nr. 46, datë 16.6.2014

Për autorizimin e kryetarit të entit rregullator të energjisË

Në mbështetje të neneve 8 dhe 9 të ligjit nr. 9072, datë 22.5.2003, “Për sektorin e energjisë elektrike”, të ndryshuar, si dhe të pikës 4 të nenit 7 të “Rregullave të praktikës dhe procedurave të ERE-s”, miratuar me vendimin e Bordit të Komisionerëve të ERE-s nr. 21, datë 18.3.2009, të ndryshuar, Bordi i Komisonerëve i Entit Rregullator të Energjisë (ERE), në mbledhjen e tij të datës 16.6.2014, pasi shqyrtoi kërkesën e Ministrisë së  Energjisë dhe Industrisë, dërguar me shkresën nr. 3704, datë 13.6.2014, “Mbi zgjidhjen e mosmarrëveshjes me shoqërinë CEZ a.s.”,

Vendosi:

1. Autorizohet z. Petrit Ahmeti, kryetar i Entit Rregullator të Energjisë, që të marrë pjesë në procesin e finalizimit të marrëveshjes ndërmjet Republikës së Shqipërisë dhe shoqërisë CEZ a.s.
2. Në rast të arritjes së një marrëveshjeje, autorizohet z. Ahmeti, që të nënshkruajë marrëveshjen dhe çdo instrument që i bashkëlidhet asaj, në emër të Entit Rregullator të Energjisë.
Ky vendim hyn në fuqi menjëherë.
Ky vendim botohet në Fletoren Zyrtare.

Kryetari
Petrit Ahmeti
Kërkesë
Nr. 3240, datë 17.6.2014

Për shpronësim publik

Ministria e Transportit dhe Infrastrukturës shpall kërkesën për shpronësim, për interes publik, të pasurive të paluajtshme pronë private, që preken nga ndërtimi i segmentit rrugor “Qukës - Qafë-Plloçë, loti 1 (devijimi)”.
Subjekti kërkues i këtij objekti është Autoriteti Rrugor Shqiptar. Me anë të këtij publikimi kërkojmë të vëmë në dijeni personat të cilët preken nga ky shpronësim. Vënia në dijeni konsiston në masën e vlerësimit të llogaritur në përputhje me kuadrin ligjor.
Pronarët që kanë emrin në listën emërore dhe personat e tretë kanë të drejtë të paraqesin pretendimet e tyre lidhur me çmimin, sipërfaqen, titullin e pronësisë apo llojin e pasurisë që kanë në pronësi, të shoqëruara me dokumentet përkatëse në ministrinë kompetente (Ministria e Transportit dhe Infrastrukturës).
Vlera totale e shpronësimit është 6 313 446 (gjashtë milionë e treqind e trembëdhjetë mijë e katërqind  e dyzet  e gjashtë) lekë.
Pronarët për të cilët në kolonën “Shënime”, në tabelën e publikuar, është bërë shënimi “Konfirmuar nga ZRPP”, do të kompensohen për efekt shpronësimi pas miratimit të kërkesës për shpronësim nga Këshilli i Ministrave.

Ministri i Transportit dhe Infrastrukturës
Edmond Haxhinasto

[image: Numri 19]
[image: Numri 19-1]












Kërkesë
Nr. 2990/2, datë 18.6.2014

Për shpronësim publik

Ministria e Transportit dhe Infrastrukturës shpall kërkesën për shpronësim, për interes publik të pasurive të paluajtshme, pronë private, që preken nga ndërtimi i segmentit rrugor “Ndërtimi i rrjetit kryesor të kanalizimeve dhe Impiantit të Përpunimit të Ujërave të Përdorura në Plazhin e Velipojës”.
Subjekti kërkues i këtij objekti është “Ujësjellës Fshat” sh.a., Shkodër. Me anë të këtij publikimi kërkojmë të vëmë në dijeni personat të cilët preken nga ky shpronësim. Vënia në dijeni konsiston në masën e vlerësimit të llogaritur në përputhje me kuadrin ligjor.
Pronarët që kanë emrin në listën emërore dhe personat e tretë, kanë të drejtë të paraqesin pretendimet e tyre lidhur me çmimin, sipërfaqen, titullin e pronësisë apo llojin e pasurisë që kanë në pronësi, të shoqëruara me dokumentet përkatëse në ministrinë kompetente (Ministria e Transportit dhe Infrastrukturës).
Vlera totale e shpronësimit është 4 681 940 (katër milionë e gjashtëqind e tetëdhjetë e një mijë e nëntëqind e dyzet) lekë.
Pronarët për të cilët në kolonën “Shënime”, në tabelën e publikuar, është bërë shënimi “Konfirmuar nga ZRPP”, do të kompensohen për efekt shpronësimi pas miratimit të kërkesës për shpronësim nga Këshilli i Ministrave.

Ministri i Transportit dhe Infrastrukturës
Edmond Haxhinasto


REPUBLIKA E SHQIPËRISË
DREJTORIA E PËRGJITHSHME E UJËSJELLËS-KANALIZIMEVE
DREJTORIA E PROJEKTEVE IPA

Lista emërore e pronarëve që shpronësohen nga ndërtimi i IMPIANTIT të ujërave të përdorura për zonën e velipojës 

Fshati “Paluaj”, ZK.3072, Shkodër
	Nr.
	Emri
	Atësia
	Mbiemri
	Zona kadas.
	Nr. i
pasurisë
	Sipërfaqe totale
	Sipërfaqja (m2)
	Tokë pemëtore
	Vlera totale (lekë)
	Shënime

	
	
	
	
	
	
	
	
	Çmimi (lekë/m2)
	Vlera (lekë)
	
	

	1
	Emiljan
	Nik
	Nika
	3072
	966/7
	8,050
	8050
	262
	2109100
	2109100
	Konfirmim ZRPP

	2
	Luigj
	Dede
	Suka
	3072
	966/5
	9,820
	9820
	262
	2572840
	2572840
	Konfirmim ZRPP

	
	
	
	
	
	
	
	
	
	
	4681940
	




Kërkesë

Shtetasja Irena Gjoni e datëlindjes 18.8.1970, kërkon pranë Gjykatës së Rrethit Gjyqësor Fier, shpalljen të vdekur të ish-bashkëshortit të saj, shtetasit Arben Koti, i datëlindjes 3.6.1961.
Kërkuese
Irena Gjoni

LISTA EMERORE E PRONAREVE QE SHPRONESOHEN NEE SEGMENTIN RRUGOR
"QUKES-QAFE PLLOCKE" LOTI I (DEVLJIMI I AKSIT)

Nr| Emri | Atésia |Mbiemri| Z.K. |[Numrii | Sip. Toké Aré Kult. Bujq| SHUMA Shénime
Pasurisé | Totale| Sip. Cmimi Shuma | Drufutore | TOTALE
(m2) (lek/m2) (Lek) (Lek) (Lek)
FSHATI QUKES-SHKUMBIN Z.K.3120
1|Agim [Sali Leka 3120 | 443/43 867 540 149 80460 94480 174940 |Konf. ZVRPP
2|Agim |Sali Leka 3120 | 443/45 | 550 200 149 29800 15400 45200 Konf. ZVRPP
Konf. ZVRPP
FSHATI KARKAVEC Z.K.2096 Konf. ZVRPP
Konf. ZVRPP
3|Demir |Merko Blloshim | 2096 | 363/4 | 8312 1780 217 386260 205800 592060 |Konf. ZVRPP
4|Demir |Merko Blloshim | 2096 | 363/7 | 1360 390 217 84630 84630 Konf. ZVRPP
Konf. ZVRPP
FSHATI BERZESHTE Z.K.1169 Konf. ZVRPP
Konf. ZVRPP
5 |Haki Blloshmi | 1169 175 2977 346 184 63664 46640 110304  [Konf. ZVRPP
6|Hamit Dashballa| 1169 177 2509 1256 184 231104 25640 256744  |Konf. ZVRPP
7 [Islam Blloshmi | 1169 178 4667 1595 184 293480 119800 413280  |Konf. ZVRPP
8|Dilaver Blloshmi | 1169 | 223/1 | 4368 1310 184 241040 25650 266690  [Konf. ZVRPP
9|Dilaver Blloshmi | 1169 | 223/2 500 375 184 69000 2240 71240 Konf. ZVRPP
10|Sherif Blloshmi | 1169 224 4700 1890 184 347760 46560 394320 |Konf. ZVRPP
11|Xheladin Zharri 1169 | 226/2 | 8044 5195 184 955880 100500 1056380 |Konf. ZVRPP
12|Behare I Leka 1169 | 1059/2 [ 15937 | 1540 184 283360 193600 476960  |Konf. ZVRPP
Dashamir Leka
Ilirjan Leka
13 |Shefqet Leka 1169 | 1059/4 | 14112 747 184 137448 93900 231348  |Konf. ZVRPP
14 |Petref Leka 1169 | 1060/2 | 4500 1110 184 204240 111100 315340  |Konf. ZVRPP
15 |Fejzie Leka 1169 | 1060/3 | 4500 2500 184 460000 47500 507500 |Konf. ZVRPP
16 |Fejzie Leka 1169 | 1061/2 | 10000 310 184 57040 96000 153040 |Konf. ZVRPP
17 |Demir Leka 1169 | 1062/1 | 3500 673 184 123832 10650 134482  [Konf. ZVRPP
18|Zenel Leka 1169 | 1062/2 | 10000 637 184 117208 9750 126958  |[Konf. ZVRPP
19]|Agime Frakulli 1169 | 1062/3 | 2400 435 | 184 80040 7750 87790 Konf. ZVRPP

20 |Adil Xhabani 1169 1062/4 2400 505 184 92920 9600 102520 Konf. ZVRPP

21 |Pellumb Leka 1169 1063/1 3875 1245 184 229080 229080 Konf. ZVRPP

22 |Pellumb Leka 1169 | 1063/2 | 1875 1385 184 254840 40480 295320 Konf. ZVRPP

23 [Pellumb Lcka 1169 1066 3500 430 184 79120 79120 Konf. ZVRPP

24 |Qamil Alla 1169 265 9281 500 184 92000 16200 108200 Konf. ZVRPP
SHUMA 26894 4994206] 1319240| 6313446





